# Dijamantska mina

Napisala Rosanna Yuen

## Postavka

Tip špila | Standardni špil
„Temelj“ | Jedna gomila na vrhu. Slažite nizove karoa (dijamanata) počevši od nekog po vašem izboru.
Talon | Trinaest gomila. Dele se po tri zatvorene karte i jedna otvorena karta na svaku od gomila.

## Cilj

Skloniti sve karoe na „temelj“, dok na talonu sve karte treba da budu poređane po znaku, počevši od asova.

## Pravila

Karte (osim karoa) se mogu slagati u niz bez obzira na znak. Nizovi karata se mogu zajedno pomerati. Prazna mesta se mogu popunjavati bilo kojom kartom (osim karoa) ili nizom karata.

Karoi se ne mogu pomeriti osim ako se postave na „temelj“. Karo „temelj“ se mora složiti po vrednosti, ali može da krene od bilo kog broja.

## Bodovanje

Svaki postavljeni karo na „temelj“ donosi onoliko poena kolika je vrednost te karte, pri čemu as donosi jedan poen, žandari jedanaest, dame dvanaest, a kraljevi trinaest poena.

Svaki niz od asa do kralja sa talona donosi tri poena.

Najveći mogući broj poena: 100

## Strategija

Kopanje karoa je težak posao. Imajte u vidu da ne vrede sve karo karte isto. Ne zaboravite da očistite za sobom i da ostale znakove postavite u niz.