# Lady Jane

Írta: Rosanna Yuen

## Beállítás

A pakli típusa | Egy csomag francia kártya
Kártyakészlet | Bal felső halom. A maradék pakli az osztás után idekerül. A kártyák a talonra kerülnek, osztásonként minden halomra egy darab. Amikor már csak két kártya maradt a készletben, azokat úgy osztjuk ki, hogy mindkét kártya kijátszható legyen.
Alap | Négy halom jobb felül. Miután a táblára és a talonra is osztott, osszon egy kártyát az első alaphalomra. Ez a kártya lesz a kezdőkártya. Színek szerint építhető.
Talon | Hét halom a jobb oldalon. Minden halom legfelső kártyája kijátszható vagy a táblára vagy az alapra. Az üres helyekre csak a készletből oszthatunk.

Asztal

Hét kártyahalom a készlet és az alap alatt. Az első kártyahalomba felfelé fordított kártyákat osszon. A többi kártyahalomra helyezzen egy kártyát lefelé fordítva. Helyezzen egy kártyát felfelé fordítva a következő halomra, majd egy kártyát lefelé fordítva az összes letakart halomra. Ezt addig ismételje, amíg hét kártya marad az utolsó halomban. Az asztalra váltakozó színű kártyák helyezhetők. A kártyák csoportjai mozgathatók. Az üres halmokra csak olyan kártya kerülhet, amelynek rangja eggyel alacsonyabb, mint az alapkártyáé vagy a kezdő kártyák csoportja, ami azonos rangú kártyával kezdődik.

## Cél

Helyezze az összes kártyát az alapokba.

## Szabályok

Az asztalon lévő kártyák csökkenő sorrendben, váltakozó színekben épülnek fel. A kártyacsoportok mozgatható. Az asztalon lévő üres halomra helyezhető olyan kártya, amelynek rangja eggyel alacsonyabb, mint a kezdőkártyáé, vagy olyan kártyacsoporttal, amelyik a egy hasonló rangú kártyával kezdődik.

A kártyákat a készletből a talonba osztjuk. Minden osztásnál egy kártya kerül a talon mindegyik halmára.

Minden talon legfelső lapja kijátszható és áthelyezhető vagy egy másik táblakupacra, vagy az alapra. A talon halmokra nem lehet kártyákat építeni.

Az alapokra az alapkártyától kiindulva növekvő sorrendben és színek szerint tehetjük a kártyákat. Új alapokat akkor kezdhet, ha az alapkártyával megegyező rangú kártya kerül az üres alaphalmokra. Az ászokat királyra helyezhetjük, míg a ketteseket az ászokra. Az alapokban található kártyák még játékban vannak. Ha duplán kattint egy kártyára, amennyiben ez a lépés lehetséges, a lap a megfelelő alaphalomra fog kerülni.

## Pontozás

Minden alapban található kártya egy pontot ér.

Lehetséges legmagasabb pontszám: 52

## Stratégia

Minél mélyebben van valami, annál nehezebb elérni. Amikor csak lehet próbálja meg kivinni a kártyákat a talonból.