# Паук

Написао Jonathan Blandford

## Поставка

Тип шпила | Дупли шпил
Гомила | Горња лева гомила. Шпил се ставља овде после поделе на талон. Кликом се дели једна отворена карта на сваку гомилу.
„Темељ“ | Горњих осам места. Користе се само да се одлажу низови карата од краља до аса када се сложе.
Талон | Десет гомила. На четири гомиле (гомиле 1, 4, 7 и 10) се дели 5 спуштених карата и једна отворена карта, а на остале 4 спуштене карте и једна отворена карта. Карте се слажу невезано за знак. Низови карата истог знака се могу померати заједно. На празна места се може стављати било која карта или низ који може да се помера.

## Циљ

Поставити осам низова карата од краља до аса на „темељ“.

Ако желите изузетно тежак изазов, не померајте завршене низове на „темељ“. Такође можете победити остављајући таквих готових осам низова на талону. Ово је теже јер је доступно мање слободних места. Заправо, скоро је немогуће.

## Правила

Карте се слажу без обзира на знак. Низови карата истог знака се могу померати заједно. Празна места се могу попуњавати било којом картом или низом који може да се помера.

Кликом на гомилу било кад се дели отворена карта на свако место. При дељењу ниједно место не сме бити празно. Ако је било које место празно, појавиће се порука о грешци.

Низ карата од краља до аса се може померити на „темељ“. Једном када су тамо, те карте нису више у игри.

## Опције

Постоје три могућа типа шпила. Сваки шпил има 104 карте.

Један знак

  Шпил се састоји осам спојених шпилова само са пиковима. Ово је најпростији шпил за паука и добар је за учење основних правила игре.

Два знака

  Шпил се састоји од четири спојена шпила само са пиковима и херцовима. Постоје четири цела низа карата за сваки од ова два знака. Ово није тако лудачки тешко као стандардни шпил са сва четири знака.

Четири знака

  Ово је обичан дупли шпил. Постоје два цела низа карата за сваки знак. Ово је стандардни шпил за паука, а уједно је и најтежи за играње.

Многе традиционалне верзије Паука не користе „темељ“ већ се карте просто уклањају. Ово не утиче на игру.

## Бодовање

За сваки низ у истом знаку, број добијених поена је дужина низа минус 1

Највећи могући број поена: 96

## Стратегија

Ако вам не успе из прве, не очајавајте. Градите низове истог знака кад год можете, али и ослобађајте што више можете окренутих карата.